
                        GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                                Pongračevo

KLASA: 024-08/22-003/1364
URBROJ: 251-13-11-16-22-2
Zagreb, 4. srpnja 2022.			
Z A P I S N I K

s  15. sjednice Vijeća Mjesnog odbora Pongračevo, održane 4. srpnja 2022. u 17.30 sati, u prostorijama Mjesnog odbora Pongračevo, Opatijski trg 10. 

Prisutni članovi Vijeća: Lana Belinić, Teodor Ostojić, Marijana Horvat, Vedran Đidara, Mila Vlajo, Oto Čaleta
Odsutni članovi vijeća: Bruno Orešković
Ostali prisutni: Mislav Šajatović Šuba, član Vijeća Gradske četvrti Trešnjevka - sjever

Predsjednica Vijeća Mjesnog odbora Pongračevo Lana Belinić otvara sjednicu i pozdravlja sve prisutne. Utvrđuje da je na sjednici prisutno 6 članova od ukupno 7 članova Vijeća, te konstatira da su ispunjeni svi uvjeti za raspravljanje i odlučivanje.

Predsjednica daje na raspravu prijedlog zapisnika sa 14. sjednice. 
Predsjednica daje na glasovanje zapisnik s 14. sjednice koji je  prihvaćen JEDNOGLASNO.

Predsjednica predlaže dopunu dnevnog reda točkama: Godišnji izvještaj o izvršenju Financijskog plana Mjesnog odbora Pongračevo za 2021. godinu; Prijedlog zaključka o reviziji lokacija kioska na području Mjesnog odbora Pongračevo

Predsjednica daje prijedlog dopune dnevnog reda na glasovanje, koji je prihvaćen JEDNOGLASNO.

Predsjednica predlaže sljedeći 

DNEVNI RED

1. Prijedlog zaključka o akcijama za Plan komunalnih aktivnosti Vijeća Gradske četvrti Trešnjevka – sjever za 2023. godinu
2. Prijedlog zaključka o postavljanju zaštitnih stupića u Jablanovečkoj ulici 43
3. Prijedlog zaključka o postavljanju zaštitnih stupića u Ulici Matka Baštijana kod ljekarne „Mandis Pfarm“
4. Prijedlog zaključka o povremenom korištenju prostora – zahtjev samostalni umjetnik Vitomir Ivanjek
5. Prijedlog zaključka o povremenom korištenju prostora – zahtjev Hrvatska udruga dadilja
6. Godišnji izvještaj o izvršenju Financijskog plana Mjesnog odbora Pongračevo za 2021. godinu
7. Prijedlog zaključka o reviziji lokacija kioska na području MO Pongračevo
8. Pitanja, prijedlozi i obavijesti

koji je prihvaćen JEDNOGLASNO.



Ad 1. Prijedlog zaključka o akcijama za Plan komunalnih aktivnosti Vijeća Gradske četvrti Trešnjevka – sjever za 2023. godinu

Predsjednica informira prisutne o predmetu rasprave i odlučivanja. Otvara raspravu. U raspravi sudjeluju svi članovi vijeća. Predsjednica zaključuje raspravu. 
Vijeće Mjesnog odbora Pongračevo JEDNOGLASNO donosi 

Z A K LJ U Č A K

1. Vijeće Mjesnog odbora Pongračevo predlaže slijedeće akcije za Plan komunalnih aktivnosti Gradske četvrti Trešnjevka – sjever za 2023. godinu:

JAVNOPROMETNE POVRŠINE I OBJEKTI:
uređivanje kolnika i nogostupa
- uređenje prilaza za osobe s invaliditetom/biciklističkog prilaza Remizi sa sjevera,
- ucrtavanje horizontalnih oznaka na kolniku u svrhu zajedničkog prometovanja biciklista i motornih vozila (tzv. sharrows) u Baštijanovoj ulici, Vitezićevoj ulici, Puljskoj ulici do Zagrebačke avenije,
- spuštanje rubnjaka na području mjesnog odbora te prilagodba osobama s invaliditetom na sljedećim lokacijama:
· Ulica Dragojle Jarnević - križanje s Ulicom Višnje Stahuljak
· Ulica Matka Baštijana
· Vitezićeva ulica,
- Lošinjska ulica - rekonstrukcija kompletne ulice od Selske ulice do Fallerovog šetališta, obnova asfalta, uređenje nogostupa, uređenje parkirališnih mjesta, obnova zelenila, javna rasvjeta,
- uređenje Remize -  uređenje Trga na okretištu,
· južni dio k.č.6844/33 (trg sa satom) devastiran je i neuređen. Potrebna je detaljna rekonstrukcija i preuređenje podloge, ozelenjavanje površina i postavljanje novih žardinjera, te temeljito čišćenje prostora,
- Fallerovo šetalište 35 - preasfaltiranje oko nebodera,
- Šenkovečka ulica - preasfaltiranje.
- Mošćenička ulica – preasfaltiranje
- Labinska ulica – preasfaltiranje istočnog dijela ulice od Ulice Vladimira Gortana,
- Izmještanje zelenog otoka na raskrižju ulica Dragojle Jarnević i Višnje Stahuljak na travnatu površinu  sjeverno od područne škole Pongračevo radi sigurnijeg prilaza pješačkom prijelazu za pješake

IGRALIŠTA I ZELENE POVRŠINE:
uređivanje dječjih igrališta
- kompletna izrada parka na lokaciji Veprinačka ulica – Mošćenička ulica, k.č. 3413,
- postavljanje stolova za stolni tenis na dječjem igralištu na raskrižju Puljske ulice i Ozaljske ulice,
- postavljanje klupica i seta stol s klupicama na zelenoj površini u Ulici Dragojle Jarnević, južno od zgrade na adresi Ulica Zvjezdane Ladike 3 te dodatno ozelenjavanje površine,
- izrada projektnog rješenja za park za pse na lokaciji u Ulici Ivana Rabara, k.č.2682/107
- uređenje Parka Kate Šoljić: uređivanje podloge i stazica u parku, uklanjanje postojećih metalnih podloga (rešetki) radi čestih ozljeda djece i postavljanje novih, primjerenih korisnicima parka, zamjena postojećih koševa za otpad, zamjena česmi za vodu (ukupno dvije), postavljanje dodatnih dječjih sprava, uvrstiti čišćenje i pranje parka u redovno održavanje radi činjenice da je park iznimno frekventan, obnova zelenila posebice travnatih površina,sadnja drvoreda
- izrada projektne dokumentacije za uređivanje zelene površine na raskrižju Ulice Matka Baštijana i Učkine ulice, k.č.2592
- uklanjanje dviju betonskih površina na raskrižju Selske ceste i Ozaljske ulice, jugozapadni dio raskrižja na površini gdje su bili kiosci te sadnja stabala na tom dijelu čestice, k.č. 3399
- sadnja stabala na križanju ulica Lošinjska i Labinska,
- sadnja stabala s istočne strane Fallerovog šetališta, na zelenoj površini prema parkiralištu uz potok od Remize do početka sportskog terena (malo nakon križanja ulica Lošinjska i Labinska).

PROSTORI MJESNE SAMOUPRAVE:
- sanacija vlage u prostorijama Mjesnog odbora Pongračevo na 1. katu zgrade
- sanacija fasade na zgradi Mjesnog odbora  Pongračevo, Opatijski trg 10.
2. Ovaj Zaključak dostavlja se Vijeću Gradske četvrti Trešnjevka – sjever.

Ad 2. Prijedlog zaključka o postavljanju zaštitnih stupića u Jablanovečkoj ulici 43

Predsjednica informira prisutne o predmetu rasprave i odlučivanja. Otvara raspravu. U raspravi sudjeluju svi članovi vijeća. Predsjednica zaključuje raspravu. 
Vijeće Mjesnog odbora Pongračevo JEDNOGLASNO donosi 

Z A K LJ U Č A K

1. Vijeće Mjesnog odbora Pongračevo predlaže iscrtavanje horizontalne signalizacije „zabranjeno parkiranje“ na nogostupu u Jablanovečkoj ulici 43, na zahtjev stanara.
2. Ovaj Zaključak dostavlja se Vijeću Gradske četvrti Trešnjevka – sjever.

OBRAZLOŽENJE
Na zahtjev Marka Valičevića iz Zagreba, Jablanovečka ulica 43, koji se žali se na nemogućnost prilaska vlastitom ulazu u zgradu radi parkiranih automobila na nogostupu uz ogradu njegove zgrade.

Ad 3. Prijedlog zaključka o postavljanju zaštitnih stupića u Ulici Matka Baštijana kod ljekarne „Mandis Pfarm“

Predsjednica informira prisutne o predmetu rasprave i odlučivanja. Otvara raspravu. U raspravi sudjeluju svi članovi vijeća. Predsjednica zaključuje raspravu. 
Vijeće Mjesnog odbora Pongračevo JEDNOGLASNO donosi

Z A K LJ U Č A K

1. Vijeće Mjesnog odbora Pongračevo predlaže postavljanje elastičnih zaštitnih stupića u Ulici Matka Baštijana kod ljekarne „Mandis Pfarm“.
2. Ovaj se Zaključak dostavlja Vijeću Gradske četvrti Trešnjevka – sjever.

OBRAZLOŽENJE
Površina ispred ljekarne je iz estetskih razloga prekrivena ukrasnim kamenjem koje radi nepropisnog parkiranja korisnika ljekarne završi na prometnici te utječe na sigurnost prometa.

Ad 4. Prijedlog zaključka o povremenom korištenju prostora – zahtjev samostalni umjetnik Vitomir Ivanjek

Predsjednica informira prisutne o predmetu rasprave i odlučivanja. Otvara raspravu. U raspravi sudjeluju svi članovi vijeća. Predsjednica zaključuje raspravu. 
Vijeće Mjesnog odbora Pongračevo JEDNOGLASNO donosi 

Z A K LJ U Č A K

1. SAMOSTALNOM GLAZBENOM UMJETNIKU VITOMIRU IVANJEKU iz Zagreba, OIB 65262132885, Petrine 30, odobrava se povremeno korištenje prostora u objektu Mjesne samouprave Pongračevo, Zagreb, Opatijski trg 10, u prostoru velike dvorane, u terminu utorkom u vremenu od 17.00 do 21.30 sati i petkom u vremenu od 17.00 do 21.30 sati i uredsku prostoriju u terminima utorkom u vremenu od 17.00 do 21.30 sati i petkom u vremenu od 17.00 do 21.30 sati i teče od 01. listopada 2022. godine do 30. rujna  2023. godine.

2. Prostor iz točke 1. ovog Zaključka, koristit će SAMOSTALNI GLAZBENI UMJETNIK VITOMIR IVANJEK za glazbenu poduku, bez naknade.
3. SAMOSTALNI GLAZBENI UMJETNIK VITOMIR IVANJEK obvezuje se postupati s pažnjom dobrog gospodara u korištenju prostora.
4. O povremenom korištenju prostora iz točke 1. ovog Zaključka, Gradski ured za mjesnu samoupravu izdati će Odobrenje o korištenju, a u skladu s ovim Zaključkom.

Ad 5. Prijedlog zaključka o povremenom korištenju prostora – zahtjev Hrvatska udruga dadilja

Predsjednica informira prisutne o predmetu rasprave i odlučivanja. Otvara raspravu. U raspravi sudjeluju svi članovi vijeća. Predsjednica zaključuje raspravu. 
Vijeće Mjesnog odbora Pongračevo JEDNOGLASNO donosi

Z A K LJ U Č A K

1. HRVATSKOJ UDRUZI DADILJA iz Zagreba, OIB 08934592768,  Premanturska 1, koju zastupa Vesnica Rašić, odobrava se povremeno korištenje prostora u objektu Mjesne samouprave Pongračevo, Zagreb, Opatijski trg 10, male dvorane na katu desno, u terminu srijedom u vremenu od 17.00 do 19.00 sati i teče od 1. listopada 2022. godine do 30. rujna 2023. godine.
2. Prostor iz točke 1. ovog Zaključka, koristit će HRVATSKA UDRUGA DADILJA, bez   naknade.
3. HRVATSKA UDRUGA DADILJA obvezuje se postupati s pažnjom dobrog gospodara u korištenju prostora.
4. O povremenom korištenju prostora iz točke 1. ovog Zaključka, Gradski ured za mjesnu samoupravu izdati će Odobrenje o korištenju, a u skladu s ovim Zaključkom.

Ad 6. Godišnji izvještaj o izvršenju Financijskog plana Mjesnog odbora Pongračevo za 2021. godinu

Predsjednica informira prisutne o predmetu rasprave i odlučivanja. Otvara raspravu. U raspravi sudjeluju svi članovi vijeća. Predsjednica zaključuje raspravu. 
Vijeće Mjesnog odbora Pongračevo JEDNOGLASNO donosi

GODIŠNJI IZVJEŠTAJ O IZVRŠENJU FINANCIJSKOG PLANA
Mjesnog odbora Pongračevo za 2021.

Članak 1. 
Godišnji izvještaj o izvršenju Financijskog plana Mjesnog odbora Pongračevo za 2021. sadrži:

	Broj ek. klasifik.
	
OSNOVNA I POTANJA NAMJENA
	
Plan za 2021.
	Ostvareno prihoda za 2021.
	Ostvareno rashoda za 2021.
	Indeks (5/3*100)

	1
	2
	3
	4
	5
	6

	 
	RASHODI
	1.359.886,00
	1.359.886,00
	1.351.020,22
	99,35

	3
	RASHODI POSLOVANJA
	1.359.886,00
	1.359.886,00
	1.351.020,22
	99,35

	32
	Materijalni rashodi
	1.359.886,00
	1.359.886,00
	1.351.020,22
	99,35

	323
	Rashodi za usluge
	1.252.486,00
	1.252.486,00
	1.250.184,97
	99,82

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	1.252.486,00
	1.252.486,00
	1.250.184,97
	99,82

	 
	ODRŽAVANJE JAVNIH POVRŠINA
	319.596,00
	319.596,00
	319.596,00
	100,00

	 
	ODRŽAVANJE NERAZVRSTANIH CESTA
	932.890,00
	932.890,00
	930.588,97
	99,75

	329
	Ostali nespomenuti rashodi poslovanja
	107.400,00
	107.400,00
	100.835,25
	93,89

	3291
	Naknade za rad predstavničkih i izvršnih tijela, povjerenstava i slično
	99.000,00
	99.000,00
	100.835,25
	101,85

	3299
	Ostali nespomenuti rashodi poslovanja
	8.400,00
	8.400,00
	0,00
	0,00



Članak 2.
Ovaj će Godišnji izvještaj o izvršenju biti objavljen na oglasnoj ploči Mjesnog odbora Pongračevo.

Ad 7. Prijedlog zaključka o reviziji lokacija kioska na području MO Pongračevo

Predsjednica informira prisutne o predmetu rasprave i odlučivanja. Otvara raspravu. U raspravi sudjeluju svi članovi vijeća. Predsjednica zaključuje raspravu. 
Vijeće Mjesnog odbora Pongračevo JEDNOGLASNO donosi 

Z A K LJ U Č A K

1. Vijeće Mjesnog odbora Pongračevo predlaže uklanjanje sljedećih lokacija kioska s područja našeg Mjesnog odbora:
· Baštijanova ulica – Fallerovo šetalište
· Selska cesta – Ozaljska ulica, jugozapad.
2. Ovaj se Zaključak dostavlja Vijeću Gradske četvrti Trešnjevka – sjever.

OBRAZLOŽENJE

Na navedenim lokacijama su kiosci uklonjeni, te molimo da se lokacije brišu iz važeće Odluke o mjestima za trgovinu na malo izvan prodavaonica i tržnica na malo i mjestima za ugostiteljsku djelatnost izvan tržnica koje se obavljaju u kioscima i vanjskom izgledu kioska (22/20).
	


Ad 8. Pitanja, prijedlozi i obavijesti

Predsjednica informira članove vijeća o aktivnostima u prethodnih mjesec dana.
Održana je 5. koordinacija predsjednika mjesnih odbora s predsjednikom Vijeća Gradske četvrti.
Zaprimljeno je rješenje Gradskog ureda za obnovu, izgradnju, prostorno uređenje, graditeljstvo, komunalne poslove i promet (URBROJ 251-10-41-1/001-22-2) vezano uz usklađivanje prometne signalizacije u ulicama na području našeg Mjesnog odbora. Iz navedenog rješenja nije jasno koje radnje će biti poduzete.
Zaprimili smo i očitovanje vezano uz Zaključak Vijeća oko pranja i čišćenja nebodera na Remizi u kojem nas obavještavaju da ne održavaju površine u privatnom vlasništvu. Slijedom toga šaljemo dopis komunalnom redarstvu i tražimo postupanje prema vlasniku oko neodržavanja vlasništva.
Budući da nema više pitanja, predsjednica Vijeća zaključuje sjednicu.

Sjednica je završila u 19.00 sati.
                                                                                                                                                                                                                                                                                                                                        
                                                                                                                       Predsjednica
                                                                                                               Vijeća Mjesnog odbora
                                                                                                                        Pongračevo

